Նրա ենթակայությամբ աշխատող ևս մեկ վանաձորցի՝ Արմեն Հովհաննիսյանը, ով նույնպես իր արձակուրդի օրերին հանդես էր եկել որպես վստահված անձ ու նաև մասնակցել հետընտրական իրադարձություններին, ազատվեց աշխատանքից։ Մարզային իշխանություններն ազատման հրամանի մեջ վկայակոչել էին օրենսդրությունը, որով քաղծառայողներին արգելվում է զբաղվել քաղաքականությամբ, բայց Հովհաննիսյանն անգամ դատարանի միջոցով չկարողացավ համոզել, որ օրենքի այդ սահմանափակումը միայն աշխատանքային ժամերին է վերաբերում։